als_Latn dik_Latn sag_Latn
Zgjedhjet, fushata po vazhdon me premtime
Analistët politik konsiderojnë se fushata parazgjedhore për zgjedhjet e 11 qershorit, po shkon mirë dhe e qetë.
Ata sonte në programin “Analiza zgjedhore”, në Radio Televizionin e Kosovës (RTK), janë shprehur së dita e katërtë e fushatës parazgjedhore ka një vazhdimësi të premtimeve, si dhe shpalosje të ideve të reja në kuadër të platformave dhe planeve të tyre.
Morina: Dy blloqet politike me ndryshime të dukshme në fushatë
Analisti Bajrush Morina, ka deklaruar se kjo fushatë është më qetë.
“Sot ka pasur një ndryshim. Ka një miks të premtimeve nga partitë. Partitë politike e kanë kuptuar se temat e bashkimit kombëtar e demarkacionit nuk janë shumë tema në fushatë, pasi që nuk po guxojnë që ato të i shpalosin, pasi që nuk e din si do të ia dalin me to. Në të gjitha tubimet që po bëhen të koalicionit të LDK-AKR-Alternativën, ato po e bëjnë bashkë fushatën, ndërsa koalicioni i tjetër, PDK-AAK-Nisma po e bën ndaras fushatën”, ka theksuar ai.
Sipas tij, koalicionet parazgjedhore nuk nën kupton se do të jenë edhe pas zgjedhjeve.
“Ofertat e liderëve politikë kanë zbritur në tokë. Nuk ka premtime megalomane sikur në zgjedhjet e kaluara. Për mua nuk është mirë që të ketë politikë tek sindikatat. Këto tendenca për të politizuar sindikata nuk janë të mira. Unë i ftoj këto institucione që të mos politizohen. Të gjitha premtimet nuk realizohen”, ka theksuar ai.
Muja: Partitë do të shikojnë të fitojnë besnikërinë, e arsimtarëve, zjarrfikësve etj
Ndërkaq, analisti politik Armend Muja, ka thënë se qytetari i Kosovës, është e interesuar të dijë për dialogun me Serbi, Asociacionin dhe Demarkacionin. Sipas tij, ka mungesë të debatit për procesin e njohjes, Organizatën e Botërore të tregtisë etj.
“Unë pres nga partitë politike që të dalin me deklarata rreth ushtrisë, sistemit shëndetësor. Unë pres në ditët në vijim që partitë të fitojnë besnikërinë, e arsimtarëve, zjarrfikësve, etj. Unë pres që në bisedimet më Serbinë kandidati që do të udhëheq bisedimet me Serbinë të ketë qëndrim më dinjitoz”, ka pohuar Muja.
Ai ka thënë se arsimi në Kosovë ka shumë sfida. “Rezultatet e PISA-s, të nxënësve kosovarë janë të njëjta me disa vende të Afrikës”, ka theksuar Muja.
Autor: RTKlive
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn vec_Latn